ᱢᱮᱠᱥᱤᱠᱚ ᱢᱤᱫᱴᱟᱝ ᱵᱟᱭᱚᱢᱮᱴᱨᱤᱠ ᱥᱟ.ᱠᱷᱭᱟ.ᱛ ᱨᱮᱱᱟᱜ ᱰᱟᱴᱟᱵᱮᱥ , ᱧᱩᱛᱩᱢ ᱟᱨ ᱥᱮᱞᱯᱷᱩᱱ ᱵᱮᱵᱷᱟᱨᱤᱭᱟᱹ ᱢᱟ.ᱱᱢᱤ ᱠᱚᱣᱟᱜ ᱢᱩᱴᱷᱟ.ᱱ , ᱴᱷᱟᱶ ᱮᱢᱟᱱᱠᱚᱨᱮᱱᱟᱜ ᱢᱤᱫ ᱰᱟᱴᱟ ᱵᱮᱥ ᱨᱮ ᱱᱤᱵᱚᱱᱫᱷᱚᱱ ᱞᱟ.ᱜᱤᱫ ᱡᱟᱦᱟ ᱯᱚᱨᱤᱠᱚᱞᱯᱚᱱᱟᱭ ᱩᱪᱷᱟ.ᱱ ᱥᱚᱫᱚᱨ ᱟᱠᱟᱫᱟ , ᱚᱱᱟ ᱯᱚᱨᱤᱠᱚᱲᱯᱚᱱᱟ ᱟᱹᱰᱤ ᱵᱚᱛᱚᱨᱟᱱᱟ ᱢᱮᱱᱛᱮᱫ ᱚᱱᱰᱮᱨᱤᱱ ᱠᱟᱹᱢᱤᱭᱟᱹ ᱠᱚ ᱞᱟᱹᱭ ᱥᱚᱫᱚᱨ ᱟᱠᱟᱫ-ᱟ ᱾ ᱢᱮᱠᱥᱤᱠᱚ ᱥᱚᱨᱠᱟᱨ ᱟᱹᱰᱤ ᱫᱷᱟᱣ ᱦᱚᱲ ᱠᱚᱣᱟᱜ ᱩᱠᱩ-ᱟᱹᱭᱫᱟᱹᱨ ᱨᱩᱠᱷᱤᱭᱟ. ᱞᱟ.ᱜᱤᱫ ᱵᱟᱭ ᱥᱚᱯᱷᱚᱞ ᱟᱠᱟᱱᱟ ᱾
ᱢᱟ.ᱦᱤᱛ ᱑᱖ ᱮᱯᱨᱤᱞ ᱨᱮ ᱢᱮᱠᱥᱤᱠᱚ ᱯᱨᱚᱡᱟᱛᱚᱱᱛᱨᱚ ᱨᱮᱱᱟᱜ ᱥᱤᱱᱮᱴ ᱢᱮᱠᱥᱤᱠᱚ ᱨᱮᱭᱟᱜ ᱴᱤᱞᱤ-ᱥᱟ.ᱜᱟ.ᱭ ᱟᱨ ᱯᱟᱨᱥᱟᱞ ᱵᱟᱵᱚᱛ ᱛᱮ ᱟᱭᱤᱱ ᱟ.ᱱᱟ.ᱨᱤ ᱠᱚ ᱥᱩᱫᱷᱨᱟ.ᱣ ᱠᱮᱫ-ᱟ ᱢᱚᱵᱟᱭᱤᱞ ᱴᱤᱞᱤᱯᱷᱩᱱ ᱵᱮᱵᱷᱟᱨᱤᱭᱟᱹ ᱢᱟ.ᱱᱢᱤ ᱠᱚ ᱡᱟ.ᱛᱤᱭᱟᱹᱨᱤ ᱱᱤᱵᱚᱱᱫᱷᱚᱱ ᱛᱮᱭᱟᱨ ᱞᱟ.ᱜᱤᱫ ᱦᱮᱸᱥᱟᱹᱨᱤ ᱮᱢ ᱛᱟᱭᱚᱢ ᱢᱤᱫᱴᱟᱝ ᱰᱤᱜᱨᱤ ᱩᱪᱷᱟ.ᱱ ᱠᱮᱫ-ᱟ ᱾
ᱱᱤᱵᱚᱱᱫᱷᱚᱱ ᱫᱚ ᱢᱤᱫ ᱰᱟᱴᱟᱵᱮᱥ ᱠᱟᱱᱟ ᱡᱟᱦᱟᱸᱨᱮ ᱴᱤᱞᱤᱯᱷᱩᱱ ᱚᱯᱚᱨᱮᱴᱚᱨ ᱟᱡᱨᱮᱱ ᱜᱚᱨᱦᱟᱠ ᱠᱚᱣᱟᱜ ᱥᱟᱱᱟᱢ ᱰᱚᱜᱚᱨ ᱵᱟᱵᱚᱛ ᱠᱟᱛᱷᱟᱭ ᱫᱚᱦᱚ ᱠᱟᱜ-ᱟ ᱾ᱰᱤᱜᱨᱤ ᱚᱱᱟ ᱫᱟᱹᱵᱤ ᱠᱚᱭ ᱛᱷᱟᱯᱚᱱ ᱠᱮᱫᱟ :
ᱥᱮᱞᱯᱷᱩᱱ ᱪᱟᱹᱞᱩᱭ ᱞᱟᱹᱜᱤᱫ ᱢᱤᱫ ᱵᱮᱵᱷᱟᱨᱤᱭᱟᱹ ᱥᱮᱞᱯᱷᱩᱱ ᱪᱟᱪᱞᱟᱣ ᱥᱮᱢᱞᱮᱫ ᱴᱷᱮᱫ ᱟᱡᱟᱜ ᱥᱚᱨᱠᱟᱨᱤ ᱩᱯᱨᱩᱢ ᱛᱷᱟᱯᱚᱱ ᱦᱩᱭᱩᱜ ᱛᱟᱭᱟ ,ᱛᱟᱦᱮᱱ ᱴᱷᱟᱶ ᱨᱮᱱᱟᱜ ᱥᱟᱠᱷᱤ ᱟᱨ ᱵᱟᱭᱚᱢᱮᱴᱨᱤᱠ ᱰᱮᱴᱟ ᱮᱢ ᱞᱟᱹᱜᱤᱫ ᱮ ᱵᱚᱲᱦᱮ-ᱟ (ᱹᱹᱹᱹ)
ᱚᱱᱟ ᱨᱮᱱᱟᱜ ᱢᱮᱱᱮᱛ ᱫᱚ ᱦᱩᱭᱩᱜ ᱠᱟᱱᱟ ᱢᱮᱠᱥᱤᱠᱚ ᱨᱮ ᱥᱮᱞᱯᱷᱩᱱ ᱵᱮᱵᱷᱟᱨᱤᱭᱟᱹ ᱢᱟ.ᱱᱢᱤ ᱠᱚ ᱟ.ᱯᱱᱟᱛ ᱟᱱ ᱟᱨ ᱠᱟᱹᱴᱩᱵ ᱨᱮᱭᱟᱜ ᱪᱷᱟᱯ ᱟᱨ ᱢᱮᱫᱦᱟᱣ ᱨᱮᱭᱟᱜ ᱞᱟ.ᱠᱛᱤᱭᱟᱱ ᱞᱮᱠᱟ ᱵᱟᱭᱚᱢᱮᱴᱨᱤᱠ ᱰᱮᱴᱟ ᱥᱚᱫᱚᱨ ᱠᱟᱛᱮ ᱟᱠᱚᱣᱟᱜ ᱥᱤᱢ ᱠᱟᱰ ᱟᱜ ᱥᱟᱦᱴᱟ/ ᱨᱮᱡᱤᱥᱴᱟᱨ ᱛᱮᱭᱟᱨ ᱦᱩᱭᱩᱜ ᱟ ᱾ ᱴᱮᱞᱤᱯᱷᱩᱱ ᱪᱟᱪᱞᱟᱣᱤᱭᱟᱹ ᱠᱚ ᱚᱱᱟ ᱰᱚᱜᱚᱨ ᱠᱚ ᱥᱟᱢᱴᱟᱣ ᱨᱮᱱᱟᱜ ᱟᱺᱜᱤᱵᱷᱟᱨ ᱛᱟᱦᱮᱱᱟ ᱾ ᱱᱚᱣᱟ ᱫᱷᱟᱨᱚᱱ ᱟᱠᱟᱱᱟ ᱚᱱᱟ ᱥᱟᱦᱴᱟ ᱛᱮᱭᱟᱨ ᱞᱟ.ᱜᱤᱫ ᱛᱮ(ᱵᱟᱝᱞᱟᱫᱮᱥ ᱨᱮ ᱯᱨᱟᱭ 300 ᱠᱳᱴᱤ) ᱮᱭᱟᱭᱜᱮᱞ ᱠᱳᱴᱤ ᱠᱟ.ᱶᱰᱤ ᱠᱷᱚᱨᱚᱪᱚᱜ ᱟ ᱾
ᱢᱮᱠᱥᱤᱠᱚ ᱟᱨ ᱥᱤᱱᱮᱴ ᱟᱜ ᱢᱚᱛ ᱛᱮ ᱱᱚᱣᱟ ᱟ.ᱭᱤᱱ ᱟ.ᱨᱩᱯᱷᱮᱨᱟᱣ ᱨᱮᱭᱟᱜ ᱞᱟ.ᱠᱛᱤ ᱫᱚ ᱦᱩᱭᱩᱜ ᱠᱟᱱᱟ ” ᱵᱮ-ᱟᱭᱤᱱ ᱠᱟᱢᱤ ᱠᱟᱥᱱᱤ ᱵᱟᱵᱚᱛ ᱛᱮ ᱠᱚᱢᱤᱥᱚᱱ ᱨᱮᱭᱟᱜ ᱥᱟᱛᱟᱢ ᱠᱚ ᱨᱩᱠᱷᱤᱭᱟ. ᱟᱨ ᱱᱮᱭᱵᱤᱪᱟ.ᱨ ᱥᱟᱶᱛᱮ ᱩᱯᱚᱡᱩᱠᱛᱚ ᱢᱟ.ᱱᱢᱤ ᱠᱚ ᱥᱚᱯᱚᱦᱚᱫ ” ᱾ ᱡᱟ.ᱛᱤᱭᱟᱹᱨᱤ ᱰᱚᱜᱚᱨ ᱞᱮᱠᱟᱛᱮ ᱱᱚᱝᱠᱟᱱ ᱠᱟᱹᱭᱛᱮ ᱒᱐᱑᱙ ᱥᱟᱞ ᱨᱮ ᱟᱭᱩᱢᱟ.ᱱ ᱵᱟᱨ ᱠᱳᱴᱤ ᱯᱮᱜᱮᱞ ᱞᱚᱠᱠᱷᱚ ᱢᱟ.ᱱᱢᱤ ᱠᱚ ᱥᱮᱸᱫᱨᱟ ᱚᱪᱚ ᱞᱮᱱ ᱛᱟᱦᱮᱫ ᱾ ᱢᱮᱠᱥᱤᱠᱚ ᱨᱮᱱᱤᱡ ᱨᱟᱥᱴᱨᱚᱯᱚᱛᱤ ᱟᱱᱫᱨᱮᱥ ᱢᱟᱱᱩᱭᱮᱞ ᱞᱳᱯᱮᱪ ᱳᱵᱨᱟᱰᱚᱨᱟᱜ ᱒᱐᱑᱘ ᱥᱟᱞ ᱨᱮᱱᱟᱜ ᱵᱟᱪᱷᱱᱟᱣ ᱛᱟᱭᱚᱢ ” ᱥᱟᱱᱛᱤ ᱟᱨ ᱱᱤᱨᱟᱯᱚᱛᱛᱟ “ ᱟᱡᱟᱜ ᱞᱟ.ᱠᱛᱤᱭᱟᱱ ᱢᱩᱲ ᱯᱨᱚᱛᱤᱥᱨᱚᱛᱤ ᱛᱟᱦᱮ ᱠᱟᱱ ᱛᱟᱭᱟ ᱾
ᱟᱭᱤᱱ ᱦᱚᱨᱟ ᱪᱟᱞᱟᱜ ᱚᱠᱛᱚ ᱟᱨ ᱯᱟᱨᱥᱟᱞ ᱛᱟᱭᱚᱢ ᱥᱟᱞᱟᱜᱚᱴᱟ ᱜᱟᱞᱚᱪ ᱥᱤᱨᱡᱟᱹᱣ ᱮᱱᱟ ᱾ᱠᱟᱹᱭ ᱠᱚᱢ ᱚᱪᱚᱭ ᱞᱟᱹᱜᱤᱫ ᱚᱱᱠᱟᱱ ᱦᱚᱨᱟ ᱟᱨ ᱵᱟᱝ ᱯᱚᱨᱢᱟᱬ ᱵᱟᱹᱱᱩ ᱟᱹᱱᱤᱡ ᱢᱮᱱᱛᱮᱫ ᱱᱟᱜᱟᱹᱨᱤᱭᱟᱹ ᱥᱚᱢᱟᱡ , ᱰᱤᱡᱤᱴᱮᱞ ᱟ.ᱭᱫᱟ.ᱨ ᱱᱮᱴᱣᱟᱨᱠ ᱨᱮᱱᱟᱜ ᱜᱟᱶᱛᱟ, ᱟᱨ ᱵᱟᱝ R3D ᱮᱛᱚᱦᱚᱵ ᱯᱚᱲᱦᱚᱱ ᱡᱚᱦᱚᱜ ᱪᱮᱛᱟᱣ ᱞᱮᱫᱠᱚ ᱛᱟᱦᱮᱫ ᱾ ᱩᱱᱠᱩ ᱟᱨᱦᱚ ᱠᱚ ᱞᱟ.ᱭ ᱟᱠᱟᱫᱟ ᱡᱮ ᱱᱚᱣᱟ ᱦᱚᱨᱟ ᱠᱚ ᱟᱞᱜᱟ ᱛᱮ ᱛᱟᱞᱚᱢ ᱯᱟᱨᱚᱢ ᱜᱟᱱᱚᱜ-ᱟ ᱾ ᱱᱚᱛᱮ ᱱᱚᱣᱟ ᱰᱟᱴᱟᱵᱮᱥ ᱢᱤᱫ ᱦᱚᱲ-ᱟᱜ ᱢᱩᱞᱤᱠ ᱟᱹᱭᱫᱟᱹᱨ ᱡᱮᱢᱚᱱ ᱩᱠᱩ ᱨᱮᱱᱟᱜ ᱟᱹᱭᱫᱟᱹᱨ ᱮ ᱦᱟᱹᱱ-ᱟ ᱟᱨ ᱱᱤᱡ ᱡᱤᱭᱚᱱ ᱨᱮᱱᱟᱜ ᱠᱟᱛᱷᱟ ᱵᱮ-ᱟᱭᱤᱱ ᱞᱮᱠᱟᱛᱮ ᱧᱟᱢ ᱞᱮᱱ ᱠᱷᱟᱱ ᱢᱩᱞᱤᱠ ᱟ.ᱭᱫᱟ.ᱨ ᱛᱟᱞᱚᱢ ᱯᱟᱨᱚᱢᱚᱜ-ᱟ ᱟᱨ ᱟᱯᱱᱟᱨ-ᱟ ᱥᱟᱱᱟᱢ ᱡᱟᱦᱟᱸ ᱩᱠᱩ ᱛᱟᱦᱮᱱ ᱞᱟᱹᱠᱛᱤ ᱚᱱᱟᱭ ᱠᱷᱩᱛᱤ ᱫᱟᱲᱮᱭᱟᱜ-ᱟ ᱾ ᱥᱮᱢᱞᱮᱫ ᱟᱨᱦᱚᱱᱭ ᱞᱟ.ᱭ ᱟᱠᱟᱫᱟ ” ᱯᱟᱨᱥᱟᱞ ᱟᱠᱟᱱ ᱥᱟᱦᱴᱟ ᱨᱮ ᱢᱤᱫᱴᱟᱝ ᱢᱟ.ᱱᱢᱤᱭᱟᱜ ᱥᱮᱞᱯᱷᱩᱱ ᱠᱷᱚᱱᱟᱜ ᱥᱟᱱᱟᱢ ᱟ.ᱭᱤᱱ ᱠᱟ.ᱢᱤ ᱠᱟᱥᱱᱤ ᱯᱨᱚᱢᱟᱱ ᱟᱭ “ ᱢᱮᱱᱛᱮ ᱚᱱᱟ ᱩᱫᱩᱜ ᱟᱠᱟᱫ ᱯᱟᱨᱥᱟᱞ ᱵᱷᱟᱵᱤᱛ ᱠᱚᱨᱟᱣᱟ ᱾ ᱡᱟᱦᱟ ᱨᱮᱭᱟᱜ ᱢᱮᱱᱮᱛ ᱫᱚ ᱦᱩᱭᱩᱜ ᱠᱟᱱᱟ ᱫᱟ.ᱭᱠᱟ. ᱨᱩᱯᱛᱮ ,ᱦᱚᱲ ᱠᱚ ᱯᱨᱚᱢᱟᱱ ᱦᱩᱭᱩᱜ ᱛᱟᱠᱚᱣᱟ ᱡᱮ ᱠᱩᱢᱲᱩ ᱟᱨ ᱵᱟᱝ ᱮᱴᱟᱜ ᱨᱩᱯᱛᱮ ᱜᱚᱴᱟ ᱟᱠᱟᱱ ᱜᱷᱚᱴᱚᱱ ᱢᱩᱫᱨᱮ ᱩᱱᱤ ᱫᱟ.ᱭ ᱵᱟᱝ ᱜᱟᱱᱚᱜ-ᱟ ᱾
᱑᱐᱐᱐ ᱠᱚᱢᱯᱟᱱᱤ ᱢᱩᱫᱨᱮ ᱜᱚᱲᱦᱚᱱ ᱟᱠᱟᱱ ᱢᱤᱫ ᱵᱤᱡᱞᱤ ᱴᱮᱞᱤ-ᱥᱟᱹᱜᱟᱹᱭ ᱤᱱᱰᱚᱥᱴᱨᱤ ᱱᱚᱣᱟ ᱥᱚᱫᱚᱨ ᱟᱠᱟᱱ ᱠᱷᱚᱥᱲᱟ ᱟ.ᱭᱤᱱ ᱵᱟᱛᱤᱞ ᱞᱟᱹᱜᱤᱫ ᱫᱚᱨᱵᱟᱨ ᱮ ᱢᱮᱱ ᱟᱠᱟᱫᱮᱭᱟ ᱾ ᱩᱱᱠᱩ ᱡᱩᱠᱛᱤ ᱠᱚ ᱥᱚᱫᱚᱨ ᱟᱠᱟᱫᱟ ᱡᱮ ᱡᱟᱦᱟᱨᱮ ᱟᱹᱰᱤᱜᱟᱱ ᱚᱯᱟᱨᱮᱴᱚᱨ ᱟᱯᱟᱱ ᱟᱹᱯᱤᱱ ᱱᱟᱱᱟᱦᱩᱱᱟ.ᱨ ᱵᱤᱨᱤᱫ ᱫᱩᱨᱤᱵ ᱠᱚ ᱵᱮᱵᱷᱟᱨ ᱮᱫᱟ ᱚᱸᱰᱮ ᱱᱚᱝᱠᱟᱱ ᱞᱟᱭᱚᱝ ᱨᱮ ᱰᱟᱴᱟᱵᱮᱥ ᱛᱮᱭᱟᱨ ᱨᱟᱠᱟᱵ ᱟᱱᱟᱴᱚᱜ-ᱟ ᱟᱨ ᱩᱱᱠᱩ ᱠᱚ ᱫᱟᱵᱤ ᱟᱠᱟᱫᱟ ᱱᱚᱭᱟᱫᱚ ᱠᱟ.ᱭ ᱮᱞ ᱫᱚ ᱵᱟᱝ ᱠᱚᱢᱚᱜ-ᱟ ᱵᱚᱨᱚᱢ ᱟᱭᱢᱟ ᱯᱩᱸᱡᱤ ᱠᱷᱟᱴᱟᱣᱠᱩᱜ ᱠᱚ ᱟᱹᱲᱤᱥᱚᱜ-ᱟ ᱾
ᱩᱪᱷᱟ.ᱱ ᱥᱚᱫᱚᱨ ᱟᱠᱟᱫ ᱮᱞᱟᱱ ᱞᱮᱠᱷᱟ ᱩᱱᱩᱥᱟᱨ ᱛᱮ ᱢᱮᱠᱥᱤᱠᱚᱨᱮ ᱠᱤᱫᱨᱤᱭᱚ ᱥᱚᱨᱠᱟᱨ ᱟᱜ ᱪᱮᱛᱟᱱ ᱟᱥᱛᱷᱟ ᱵᱟ.ᱲᱛᱤ ᱨᱮᱦᱚ ᱥᱚᱨᱠᱟᱨᱟᱜ ᱢᱟᱱ ᱟᱨ ᱯᱨᱚᱵᱷᱟᱵ ᱵᱟᱵᱚᱛ ᱡᱟ.ᱛᱤᱭᱚ ᱡᱟᱨᱤᱯ ᱒᱐᱑᱙ ᱩᱱᱩᱥᱟᱨᱛᱮ ᱵᱮᱜᱷᱚᱴᱚᱱ ᱛᱮ ᱥᱮᱸᱫᱨᱟ ᱚᱪᱚᱟᱠᱟᱱ ᱢᱟ.ᱱᱢᱤ ᱟᱜ ᱮᱞ ᱗ᱹ᱕ ᱥᱟᱭᱠᱟᱲᱟ ᱵᱟ.ᱲᱛᱤ ᱧᱟᱢ ᱟᱠᱟᱫᱟ ᱢᱮᱱᱛᱮ ᱞᱟ.ᱭ ᱥᱮ ᱢᱮᱠᱥᱤᱠᱚ ᱨᱮ ᱚᱵᱷᱤᱡᱚᱠ ᱟᱠᱟᱱᱟ ᱾ ᱥᱮᱢᱞᱮᱫ ᱠᱚ ᱵᱟᱲᱩᱢ ᱵᱟᱜ ᱠᱟᱛᱮ ᱡᱟᱦᱟ ᱱᱤᱡ-ᱰᱚᱜᱚᱨ ᱟᱜ ᱛᱟᱹᱞᱠᱟᱹ ᱟᱫ ᱠᱟᱛᱮ ᱵᱟ.ᱲᱤᱡ ᱦᱚᱲᱟᱜ ᱛᱤ ᱨᱮ ᱧᱩᱨᱩᱜ-ᱟ ᱟᱨ ᱚᱱᱟ ᱨᱮᱱᱟᱜ ᱚᱨᱡᱚ ᱞᱮᱠᱟᱛᱮ ᱵᱮᱨᱩᱠᱷᱤᱭᱟ. ᱨᱮᱭᱟᱜ ᱚᱱᱩᱵᱷᱩᱛᱤ ᱵᱟ.ᱲᱛᱤ-ᱟ ᱾
ᱢᱮᱠᱥᱤᱠᱚ ᱨᱮ ᱱᱤᱡ ᱰᱚᱜᱚᱨ ᱨᱩᱠᱷᱤᱭᱟ. ᱨᱮᱭᱟᱜ ᱟᱺᱜᱤᱵᱷᱟᱨ ᱛᱟᱦᱮᱱ ᱠᱮᱱᱫᱨᱤᱭᱚ ᱮᱡᱮᱱᱥᱤ ᱦᱟᱜ ᱢᱮᱱ ᱞᱮᱠᱟᱛᱮ , ᱢᱮᱠᱥᱤᱠᱚ ᱥᱚᱨᱠᱟᱨ ᱱᱤᱡ-ᱰᱚᱜᱚᱨ ᱨᱩᱠᱷᱤᱭᱟ. ᱞᱟ.ᱜᱤᱫ ᱵᱟᱭ ᱥᱚᱯᱷᱚᱞ ᱟᱠᱟᱱᱟ ᱮᱢᱚᱱ ᱵᱮᱥ ᱛᱤᱱᱟ.ᱜ ᱜᱚᱴᱟᱝ ᱜᱷᱚᱴᱚᱱ ᱧᱩᱛᱩᱢ ᱧᱩᱢ ᱦᱟᱞᱟᱝ ᱜᱟᱱᱚᱜ-ᱟ ᱾ ᱫᱟ.ᱭᱠᱟ. ᱥᱟᱛᱞᱟᱜ ᱢᱩᱫ ᱨᱮ ᱢᱮᱱ ᱜᱟᱱᱚᱜ-ᱟ ᱢᱟ.ᱱᱢᱤ ᱠᱟᱢᱤ ᱠᱟᱥᱱᱤ ᱢᱚᱱᱛᱨᱟᱞᱚᱭ ᱡᱟᱦᱟᱭ ᱠᱮᱫᱨᱤᱭᱚ ᱯᱨᱚᱥᱟᱥᱚᱱ ᱟᱜ ᱘ ᱞᱟᱠᱷ ᱓᱐ ᱦᱟᱡᱟᱨ ᱥᱚᱨᱠᱟᱨᱤ ᱠᱟ.ᱢᱤᱭᱟ ᱠᱚᱣᱟᱜ ᱰᱮᱴᱟᱭ ᱯᱟᱨᱥᱟᱞ ᱟᱠᱟᱫᱟ ᱾
ᱦᱚᱲᱢᱚ-ᱥᱟᱶᱟᱨ ᱥᱮᱠᱴᱚᱨ ᱨᱮ ᱟᱨᱦᱚᱸ ᱢᱮᱫᱴᱟᱝ ᱜᱷᱚᱴᱚᱱ ᱜᱷᱚᱴᱟᱣ ᱞᱮᱱᱟ ᱾ ᱒᱐᱑᱘ ᱥᱟᱞᱨᱮ ᱢᱤᱪᱳᱭᱟᱠᱟᱱ ᱯᱚᱱᱚᱛ ᱨᱮᱱ ᱟᱡᱟᱨᱤᱭᱟ. ᱛᱤᱠᱪᱷᱟᱹ ᱵᱟᱵᱚᱛ ᱒᱓ ᱞᱟᱠᱷ ᱫᱚᱞᱤᱞ ᱯᱟᱥᱱᱟᱣ ᱞᱮᱱᱟ ᱾ ᱠᱮᱸᱫᱨᱤᱭᱚ ᱟᱹᱢᱟᱹᱞᱤᱭᱟᱹ ᱞᱟᱹᱠᱮᱫ-ᱟ ᱱᱟᱣᱟ ᱜᱟᱹᱞᱛᱤ ᱫᱚ ᱯᱨᱚᱡᱩᱠᱛᱤ ᱠᱚᱢᱯᱟᱱᱤ ᱦᱳᱵᱷᱟ ᱦᱮᱞᱛᱷᱮ ᱟᱜ ᱪᱮᱛᱟᱱ ᱥ ᱞᱟᱫᱮ ᱟᱫᱮᱭᱟᱭ ᱾ ᱤᱱᱟᱹ ᱥᱮᱠᱴᱚᱨ ᱨᱮᱜᱮ ᱒᱐᱒᱐ ᱥᱟᱞ ᱨᱮ ᱢᱤᱫ ᱛᱚᱫᱚᱱᱛᱚ ᱥᱚᱫᱚᱨ ᱞᱮᱫᱟᱭ ᱡᱮ ᱤᱱᱴᱟᱨᱱᱮᱴ ᱨᱮᱭᱟᱜ ᱥᱟᱨᱪ ᱤᱱᱡᱤᱱᱨᱮ ᱯᱚᱱᱚᱛ ᱛᱩᱞᱩᱡ ᱵᱟᱦᱟᱞ ᱞᱮᱱ ᱨᱚᱜᱤ ᱠᱚᱣᱟᱜ ᱰᱮᱴᱟ ᱧᱟᱢᱚᱜ ᱠᱟᱱ ᱛᱟᱦᱮᱸᱫ ᱾
᱒᱐᱐᱙ ᱥᱟᱞᱨᱮ ᱱᱚᱝᱠᱟᱱᱟᱜ ᱟᱨ ᱢᱤᱫᱴᱟᱝ ᱱᱤᱵᱚᱱᱫᱷᱚᱱ ᱡᱟᱦᱟ ᱨᱮᱱᱟᱜ ᱧᱩᱛᱩᱢ “ᱢᱚᱵᱟᱭᱤᱞ ᱴᱮᱞᱤᱯᱷᱚᱱ ᱵᱮᱵᱷᱟᱨᱤᱭᱟᱹ ᱠᱚᱣᱟᱜ ᱡᱟᱹᱛᱤᱭᱟᱹᱨᱤ ᱱᱤᱵᱚᱱᱫᱷᱚᱱ” ᱛᱮᱭᱟᱨ ᱠᱩᱨᱩᱢᱩᱴᱩ ᱪᱷᱩᱴᱟᱣ ᱦᱩᱭ ᱞᱮᱱᱟ (ᱥᱯᱟᱱᱤᱥ ᱛᱮ Registro Nacional de Usuarios de Telefonía Móvil, ᱟᱨ ᱵᱟᱝ RENAUT) ᱾ ᱱᱚᱣᱟ ᱟᱠᱷᱨᱤᱧᱚᱜ ᱢᱮᱱᱛᱮᱫ ᱠᱷᱚᱵᱚᱨᱚᱜ ᱞᱟᱦᱟᱨᱮ ᱚᱱᱟ ᱵᱟᱨ ᱪᱟᱫᱚ ᱪᱟᱞᱩ ᱛᱟᱦᱮ ᱠᱟᱱᱟ ᱾ ᱒᱐᱑᱓ ᱥᱟᱞᱨᱮ ᱵᱟᱪᱷᱱᱟᱣ ᱱᱤᱵᱚᱱᱫᱷ ᱫᱚ ᱚᱱᱞᱟᱭᱤᱱ ᱛᱟᱞᱟᱛᱮ ᱟᱠᱷᱨᱤᱧ ᱞᱟ.ᱜᱤᱫ ᱩᱪᱷᱟ.ᱱ ᱞᱮᱱᱟ ᱾
ᱫᱤᱥᱚᱢ ᱨᱤᱱ ᱱᱟᱜᱟᱹᱨᱤᱭᱟᱹᱠᱚ ᱥᱮᱞᱯᱷᱩᱱ ᱱᱤᱵᱚᱱᱫᱷᱚᱱ ᱛᱮᱭᱟᱨ ᱵᱤᱨᱩᱫ ᱨᱮ ᱟ.ᱭᱤᱱ ᱞᱮᱠᱟᱛᱮ ᱠᱟᱹᱢᱤᱦᱚᱨᱟ ᱠᱚ ᱦᱟᱛᱟᱣ ᱞᱮᱫ-ᱟ, ᱤᱠᱷᱟᱹᱱ ᱥᱟᱸᱜᱮ ᱵᱤᱪᱟ.ᱨ ᱦᱟᱹᱠᱤᱢ ᱱᱚᱣᱟ ᱠᱟᱢᱤ ᱦᱚᱨᱟᱠᱚ ᱠᱷᱟᱨᱚᱡ ᱠᱮᱫ-ᱟ ᱾ ᱱᱚᱣᱟ ᱦᱟᱴᱤᱧ ᱦᱤᱥᱟ.ᱵ ᱛᱮ ᱡᱟᱛᱤᱭᱚ ᱥᱚᱪᱪᱷᱚᱛᱟ, ᱱᱤᱡ ᱰᱚᱜᱚᱨ ᱵᱚᱞᱚᱱ ᱟ.ᱭᱫᱟ.ᱨ ᱟᱨ ᱱᱤᱡ ᱰᱚᱜᱚᱨ ᱨᱩᱠᱷᱤᱭᱟ. ᱨᱮᱱᱟᱜ ᱚᱱᱩᱥᱴᱷᱟᱱ (ᱥᱯᱟᱱᱤᱥ ᱛᱮ Instituto Nacional de Transparencia, Acceso a la Información y Protección de Datos Personales ), ᱟᱹᱱᱟᱹᱨᱤ ᱥᱟᱶᱛᱮ ᱯᱚᱲᱛᱟ ᱵᱟᱝ ᱛᱟᱦᱮᱱ ᱵᱤᱨᱩᱫ ᱨᱮ ᱢᱤᱫᱴᱟᱝ ᱠᱟᱹᱢᱤᱦᱚᱨᱟ ᱦᱟᱛᱟᱣ ᱞᱟᱹᱜᱤᱫ ᱮ ᱯᱷᱟᱭᱤᱞ ᱠᱮᱫ-ᱟ ᱪᱮᱫᱟᱜᱥᱮ ᱚᱱᱩᱥᱴᱷᱟᱱ ᱮᱢᱚᱱᱮ ᱮᱫᱟ ᱱᱤᱵᱚᱱᱫᱷᱚᱱ ᱱᱤᱡᱽ ᱰᱚᱜᱚᱨ ᱟᱨ ᱰᱚᱜᱚᱨᱨᱮ ᱵᱚᱞᱚᱱ ᱟᱭᱫᱟ.ᱨ ᱮ ᱠᱷᱤᱞᱟᱹᱯ ᱟᱠᱟᱫᱟ ᱾ ᱯᱷᱮᱰᱟᱨᱮᱞ ᱴᱮᱞᱤᱠᱚᱢᱩᱱᱤᱠᱮᱥᱚᱱ ᱤᱱᱥᱴᱤᱪᱩᱴ (ᱥᱯᱟᱱᱤᱥ ᱛᱮ Instituto Federal de Telecomunicaciones, ᱟᱨ ᱵᱟᱝ IFT ) ᱦᱚᱸ ᱱᱚᱣᱟ ᱞᱟ.ᱠᱛᱤᱭᱟᱱ ᱦᱚᱨ ᱰᱟᱦᱟᱨ ᱨᱮ ᱥᱮᱞᱮᱫ ᱞᱮᱱᱟ ᱾ ᱚᱡᱮ ᱫᱚ ᱱᱚᱣᱟ ᱵᱚᱡᱮᱴ ᱵᱟᱝ ᱚᱱᱩᱢᱳᱫᱚᱱ ᱞᱮᱱᱛᱟᱦᱮᱸᱫ ᱡᱟᱦᱟᱸ ᱠᱷᱟᱹᱛᱤᱨ ᱱᱤᱵᱚᱱᱫᱷᱚ ᱨᱮᱱᱟᱜ ᱵᱮᱱᱟᱣ ᱟᱨ ᱪᱟᱪᱞᱟᱣ ᱞᱟ.ᱜᱤᱫ ᱞᱟᱹᱜᱤᱫ ᱥᱚᱢᱵᱷᱚᱲ ᱵᱟᱝ ᱦᱟᱹᱴᱤᱧ ᱫᱟᱲᱮᱭᱟᱫ-ᱟ , ᱟᱨ ᱚᱱᱟ ᱢᱚᱛ ᱯᱟᱨᱥᱟᱞ ᱟᱨ ᱴᱮᱞᱤᱥᱟ.ᱜᱟ.ᱭ ᱯᱚᱨᱤᱥᱮᱵᱟ ᱨᱮᱱᱟᱜ ᱯᱷᱩᱨᱜᱟ.ᱞ ᱠᱚᱭ ᱮᱥᱮᱫ ᱫᱟᱲᱮᱭᱟᱜ-ᱟ ᱾
ᱜᱮᱞ ᱜᱚᱴᱟᱝ ᱥᱟᱢᱟᱡᱤᱠ ᱥᱮᱢᱞᱮᱫ # ᱱᱳᱮᱞᱯᱟᱰᱨᱚᱱ (# ᱱᱤᱵᱚᱱᱫᱷᱚ ᱫᱚ ᱵᱟᱝ) ᱧᱩᱛᱩᱢ ᱠᱟᱹᱢᱤᱦᱚᱨᱟ ᱛᱩᱞᱩᱡ ᱠᱚ ᱫᱟᱹᱵᱤ ᱠᱮᱫ-ᱟ ᱡᱮ ᱡᱟ.ᱛᱤᱭᱟ.ᱨᱤ ᱢᱟ.ᱱᱢᱤ ᱟ.ᱭᱫᱟ.ᱨ ᱠᱚᱢᱤᱥᱚᱱ ( ᱥᱯᱟᱱᱤᱥ ᱛᱮ Comisión Nacional de Derechos Humanos, ᱟᱨ ᱵᱟᱝ CNDH ) ᱡᱟᱦᱟᱸ ᱫᱚ ᱢᱤᱫ ᱡᱟᱹᱛᱤᱭᱟᱹᱨᱤ ᱯᱚᱱᱚᱛ ᱮᱡᱮᱱᱥᱤ ᱠᱟᱱᱟ ᱱᱚᱣᱟ ᱱᱤᱵᱚᱱᱫᱷᱚ ᱨᱮᱱᱟᱜ ᱵᱮ-ᱥᱚᱢᱵᱤᱫᱷᱟᱱᱤᱠ ᱠᱟᱹᱢᱤ ᱵᱤᱨᱩᱫᱷᱨᱮ ᱠᱟᱹᱢᱤᱦᱚᱨᱟ ᱥᱟᱵ ᱢᱟᱭ ᱾ ᱠᱚᱢᱤᱥᱚᱱ ᱵᱟᱰᱟᱭ ᱦᱚᱪᱚ ᱠᱮᱫᱟᱭ ᱡᱮ ᱩᱱᱠᱩ ᱚᱱᱟ ᱨᱮ ᱵᱟᱝ ᱠᱚ ᱥᱮᱞᱮᱫᱚᱜ-ᱟ , ᱤᱠᱷᱟᱹᱱ ᱠᱚ ᱯᱟᱸᱡᱟᱭᱟ ᱾
sat_Olck sat_Olck sat_Olck sat_Olck sat_Olck sat_Olck sat_Olck sat_Olck sat_Olck sat_Olck sat_Olck sat_Olck sat_Olck sat_Olck